<classify> KATIKA juhudi za kuchangia malengo ya serikali ya kuboresha na kuinua viwango vya elimu katika taasisi za elimu ya juu, Kampuni ya Tigo, imekabidhi kompyuta 20 zitakazowanufaisha wanafunzi 4,630 katika Chuo Kikuu cha Sayansi na Teknolojia Mbeya MUST.Alipokuwa anakabidhi kompyuta hizo katika chuo hicho, Mkurugenzi wa Tigo, Nyanda za Juu Kusini, Henry Kinabo alisema: Tunaamini kompyuta tunazozitoa hapa leo jana zitachangia sehemu kubwa katika kubadilisha jinsi wanafunzi wanavyosoma, pia zitaleta nafasi kwao kubuni teknolojia mpya na kuchangia katika ukuaji wa uchumi nchini.Tigo ipo mstari wa mbele kwa ajili ya kuboresha viwango vya elimu katika vyuo vikuu kwa kuleta nyenzo za kusomea na kuwasaidia wanafunzi na walimu kukuza vipengele muhimu vinavyohitajika katika karne hii ya 21.Alisema Tigo imeunga mkono juhudi za serikali katika mtazamo wake wa kubadilisha nchi kuwa ya viwanda na uchumi wa kati ifikapo mwaka 2025 ambapo Teknolojia ya Habari na MawasilianoTehama ndio chachu ya maendelea hayo. Mwaka 2017, Tigo ilichangia kompyuta 47 katika Chuo Kikuu cha Dodoma, zilizowanufaisha wanafunzi takriban 36,150.Mpaka sasa jumla ya wanafunzi 40,780 katika vyuo vikuu nchini wamenufaika na msaada wa kompyuta kutoka Tigo kwa kipindi cha miaka miwili sasa. Makamu Mkuu wa MUST, Profesa Aloys Mvuma, aliipongeza kwa mchango wao kwa kusema, Ni kupitia ushirikiano huu ndio tutaweza kutoa stadi za kisasa za Tehama za kisasa pamoja na maarifa kwa kizazi kijacho cha wataalamu, ili nchi iweze kukidhi mahitaji ya taarifa zinazobadilika mara kwa mara na mitindo ya kidigitali katika jamii na uchumi wa dunia.Rais wa ndaki ya Sayansi na Elimu za Ufundi, Dk John John, aliwashukuru Tigo kwa usaidizi wao na alisema kompyuta hizo zitasaidia kuboresha kiwango cha elimu mkoani Mbeya.Tunawashukuru Tigo kwa kusaidia juhudi za serikali kwa kutoa mchango wa vifaa vya kufundishia masomo ya Tehama katika Chuo Kikuu cha Sayansi na Teknolojia. Tunaamini ya kwamba hizi kompyuta zitaboresha jinsi wanafunzi wanavyosoma na pia itaongeza weledi katika elimu ya kidigitali hapa chuoni.  <topic>: KITAIFA 